BUSINESS1
బిజినెస్‌ సానుకూలతలో ఆంధ్రప్రదేశ్‌, తెలంగాణ టాప్‌
న్యూఢిల్లీ, అక్టోబరు 31: దేశంలోఆంధ్రప్రదేశ్‌, తెలం గాణ రాష్ట్రాలు రెండింటిలోను బిజినెస్‌ సానుకూల వాతావరణం పెరిగిందని కేంద్ర ప్రభుత్వం రాష్ట్రా లకు ఇచ్చిన ర్యాంకింగ్స్‌లో తేలింది. ప్రభుత్వం రూపొందించిన వివిధ రాష్ట్రాల ర్యాంక్‌ల నివే దిక సోమవారం విడుదలచేసింది. దేశంలో అన్ని రాష్ట్రాలకంటే ఈ రెండు తెలుగు రాష్ట్రా లే టాప్‌ స్థాయిలో ఉన్నట్లు ప్రభుత్వం విడు దల చేసింది. ఇకపోగా గుజరాత్‌, ఛత్తీస్‌గఢ్‌, మధ్యప్రదేశ్‌ రాష్ట్రాలు కూడా మొదటి ఐదు ర్యాంకుల్లో నిలిచాయి. అంతేకాకుండా కేంద్రం నీతిఆయోగ్‌ రూపొందించిన సంస్కరణలను కూడా విడుదలచేసింది. ఈ నివేదికల ఆధా రంగా దేశవ్యాప్తంగా వ్యవసాయ మార్కెటింగ్‌ ను సులభతరం చేసిన తీరుతెన్నులపై కూడా ప్రత్యేక సూచీని విడుదలచేసింది. మహారాష్ట్ర, గుజరాత్‌, రాజస్థాన్‌ ఈ సూచీలో టాప్‌ మూడు ర్యాంకుల్లో నిలిచాయి. కేంద్రప్రభుత్వపరిధిలో పని చేస్తున్న పారిశ్రామికక ఉత్పత్తి ప్రోత్సాహక మండలి (డిఐపిపి) ఆధ్వర్యంలో రూపొందించిన విధివిధా నాలను ఆసరాగా చేసుకుని బ్యాంకులను కేటాయిం చింది. గత ఏడాది డిఐపిపి మొత్తం 340 సం స్కరణల జాబితాను రాష్ట్రాలకు అమలుకోసం పం పించింది. హర్యానా, జార్ఖండ్‌, రాజస్థాన్‌, ఉత్తరా ఖండ్‌, మహారాష్ట్ర వంటి రాష్ట్రాలు టాప్‌ పది స్థానాల్లో నిలిచాయి. ఇప్పటి వరకూ రాష్ట్రాలు 7124 సంస్కరణలను అమలుచేసినట్లు డిఐపిపి వెల్లడించింది. గత ఏడాది ఏడు రాష్ట్రాలు కేవలం 50 శాతంసంస్కరణలను అమలుచేసాయి. ఈ ఏడాది 18 రాష్ట్రాలు 50శాతానికి మించి కేంద్రం ప్రకటించిన సంస్కరణ లను అమలుచేసినట్లు వాణిజ్య మంత్రి నిర్మలాసీతారామన్‌ వెల్లడించారు. సాంప్రదాయంగా రాష్ట్రాలుకొన్ని క్షీణత లోనే ఇప్పటికీ ఉన్నాయి. అరుణాచల్‌ ప్రదేశ్‌, జమ్ముఅండ్‌కాశ్మీర్‌, మేఘాలయ రాష్ట్రాలు 100 స్థానాల్లో అట్టడుగు స్థాయిలో ఉన్నాయి.